EGZISTENCIJALIZACIJA MARIJINA ŠTOVANJA 


Dr Jordan Kuničić 


Danas se jnnc^o govori o egzistencijalnom obliku vjerovanja. U 
tom se poslu i pretjeruje. Pretjeruje se i s te strane što se krnji inte¬ 
gralno shvaćanje Marijine uloge u poslu spasenja. Krnji se i njeno 
štovanje. A Marijino uklapanje u posao spasenja (LG br. 56) i njezino 
duhovno materinstvo za nas znaće poziv da je slijedimo u poslu spa¬ 
senja i u duhovnom materinstvu. Štovanje se temelji na dogmi, time 
označujemo pravi smisao i glavni pravac istinskog Marijina štovanja, 
naime: posao oko spašavanja duša. Ali Marija ne spašava samo čovjeka, 
ona u čovjeku gleda i posinka Božjeg. A s naše strane nema pravog 
štovanja Marije ako ne prihvatimo i posao oko spašavanja duša. 


1. Razna strujanja 

Homo techniciis će skeptički slegnuti ramenima kao da hoće reći 
da mu se mili usfcrisivati »mrtve vrednote«, iU »mrtve bogove«. On 
smatra da teološka, apstraktna kategorija, kao što je mariologija, ne 
može adekvatno i efikasno utjecati na dinamičnu, vrtoglavu j previše 
realnu čovječju egzistenciju kako se ona danas odvija. 

Homo practicus, recimo i homo materialis, pa i naturalis, ukazuje 
na 11. tezu o Feuerbachu pa zatvara filozofe u carstvo suhih teorija 
te ne podnosi filozofiranje. On traži da se izmijeni, da se preobrazi 
svijet. Nema sumnje da je taj poziv odjeknuo. Ta proročka izjava 
probudila je mnoge od sna kao apokaliptička trublja. Neki opet bez 
uznemirivanja vide u njoj samo jači naglasak ili varijaciju na staru 
kršćansku nauku o izdignutosti djela nad riječi, prakse nad teorijom, 
života nad idejom. U našem se pitanju ovo stajalište primjenjuje tako 
da se uopće i ne misli da bi mariologija mogla izmijeniti, preobraziti 
svijet. 

Naglasak na egzistenciju i egzistencijalne probleme nalazimo i u 
općem pojmu onoga homo modemus. On rado izgovara poznatu frazu 
prema kojoj nije važno znati o čovjeku da Ii jest ili nije ono što jest, 
tj. čovjek, nego da je važno znati da li nastupa ili radi kao čovjek. 
Ono Što je praktično mora posve nadomjestiti ono što je bitno ili 
esencijalno. Možemo li to stajalište smatrati blagom varijantom ili 

testom autentičnosti kršćanstva koje se nalazi u ispunjanju volje Očeve, 
a ne u besplodnosti verbalizma ili formalizma? (Mt 7,21; Rim 2,13; Jak 
1 , 22 ), 

Očito je da sve ide prema praksi, konkretnosti, egzistencijalnom 
vrednovanju. Međutim, na tom putu susretamo i onog vječnog homo 
supematuralis. On gleda s nepovjerenjem na ovo naše umovanje. Po¬ 
mislit će da se tom temom profanira što je sveto. On se boji da Mariju 
ne zatvorimo u horizontalno kršćanstvo, da je ne izoliramo od posla 
nadnaravnog spasenja čovjekova. Čini mu se da ovim našim nastoja¬ 
njem pokušavamo obeskrijepiti palingenezu otkupljenja. 

2. Opća napomena 

Svaka epoha posjeduje neke svoje vodeće ideje. Svaka dokazuje 
i svoje nedostatke, svoja zastranjenja. Jedna od negativnih tendencija 
suvremenog svijeta jest da voli rastavljati i suprotstavljati ono što je 
određeno da bude i da opstoji ujedinjeno i složno, i da tako postu¬ 
pamo. čovjek današnjice voli atomiziranje, analizu, mrvljenje, kao da 
su mu sinteze odviše teške. 

'To cijepanje ne volim. Najmanje volim suprotstavljanje, život Je 
ponajprije sinteza, čemu suprotstavljati esencijalno egzistencijalnomu, 
kad se te vrednote negdje sastaju? Sastaju se u ONOMU KOJI JEST. 
Esencija je odlazna točka egzistencije. Egzistencija Je inkarnacija esen¬ 
cije. 

Ne usvajam tako lako aforističko izražavanje da se čovjek cijeni 
po onome što čini, kako djeluje, a nc po onome što je u sebi, što ga 
čini čovjekom, jer, govoreći cjelovito. Čovjek dokazuje STO JEST upravo 
svojim djelovanjem u prostoru i vremenu, u skladu sa svojom čovje¬ 
čjom, a za kršćanina i kršćanskom naravi. 

U ovom kontekstu otpada i rastavljeno tretiranje ili suprotstavlja¬ 
nje prakse teoriji, jer praksa mora biti kao protegnuće teorije, veri¬ 
fikacija teorije, dokaz njene ispravnosti. Onaj stari izraz da »Intellectus 
speculativus extensione fit practicus« nikada neće izgubiti ništa od 
svoje vrijednosti. Prema tome, i kršćansku praksu, kršćanski život, 
njegovu egzistenciju kao i kršćansko štovanje Marije usko povezujem 
s dogmom o Mariji, s onim STO ONA JEST, što je razlikuje od svih 
drugih žena. Drugim riječima: Mariju treba uvesti u ovaj naš današnji 
život, mariologiju treba protegnuti na životnu raariologiju, tražiti kako 
preko nje preobraziti život. 


3. čemu ovo pitanje? 

Smatram da ga je potrebno postavljati. Prije svega što opstoje 
mnoga strujanja, kao što sam već rekao. Neka od njih nazvao bih i 
zastranjenja. Ako smo ljubitelji istine, nastojat ćemo je upoznati. Ako 
želimo biti dosljedni kršćani, nastojat ćemo biti svjesni odgovornosti 
koju sebi stavljamo na leđa šireći neistinu. 

Zbog čega ne bi bilo potrebno postavljati ovo pitanje kad je uistinu 
Marija boravila u okovima ovozemne egzistencije, a sada boravi u 
obliku proslavljene egzistencije, ali egzistencije? Činjenica je da nje¬ 
zin primjer još zrači. I danas, baš danas, djevojkama treba uzor kad 
se spremaju da preuzmu na sebe djelo stvaralačke ljubavi, dužnost 
materinstva. I danas ima siromašnih žena i majki, a i Marija je to 
bila. I danas ima žena i majki kao žrtava stambene krize, pa im 
Marija u štalici izgleda bjednijom od njih. 1 danas migraciona kretanja 
sa svojim lošim stranama kao da ukazuju na nevolje skopčane Mari¬ 
jinim bijegom u Egipat. Zar se i danas ne cijeni rodbinski pijetet, u 
čemu Marija može prednjačiti svojim pijetetom prema Elizabeti. Da¬ 
nas se osjeća tragičnost odgojne preokupacije, a neki naziru tračak te 
teškoće u činjenici da je Marija ukorila malog Isusa kada je u čuđenju 
konstatirala kako se udaljio od nje i poočima (Lk 2,48). Hoćemo li pro¬ 
matrati Mariju i u liturgijskom aspektu? Eno je angažiranu u opslu¬ 
živanju obrednih, hramskih propisa. Dovoljno bi bilo da se prisjeti¬ 
mo kako nam ona danas može pokazati primjer pravilnog odnosa pre¬ 
ma životnoj drami. Kako se odnosila prema boli? Kako je reagirala na 
zapostavljanja, na izdajstvo, na okrutnost koju su pokazali njezini su¬ 
narodnjaci prema njenom Sinu? Ne zaboravimo da ćemo je naći i u 
slavi, u trijumfu, pa nam i tim zgodama može služiti kao model, da 
uvidimo koliko vrijedi djetinjsko povjerenje u Providnost ili u volju 
Očevu. 

Uostalom, ako ne bismo potražili egzistencijalni oblik Marijina 
kreda, niti bismo nju shvatili cjelovito niti bismo odgovorili zahtjevima 
vremena. U svakom vremenu Bog prolazi. Svako je vrijeme kao milost 
Božja koja nas zove na sastanak, da iskoristimo taj Božji prolaz, tu 
phase Domini. Tako je i mariološko-marijanski kongres kao jedan poziv 
na osvješćenje, na susret s Bogom i Marijom. 

Mi živimo u svijetu zasićenom Marksovom idejom o prvenstvu 
prakse nad teorijom. Kršćani moraju prihvatiti izazov o potrebi da se 
naglašuje vrijednost prakse i predmetna istinitost, jer zatvaranje u 
svijet suhih esencija nema životne koristi ni za kršćanina. U tom 
pogledu možemo reći da je i kršćanima potreban svojevrstan materi¬ 
jalizam, ukoliko on ističe tu praksu i predmetnu istinitost (vidi reviju 
CuS, 1971, br. 1, str. 21—33). 

U taj okvir postavljam potrebu zanimanja oko egzistencijalnog 
oblika Marijina kreda, jer nas on poziva na posao spasenja na djelu, 
u praksi. Čini mi se plodnom ideja sv. Katarine, o kojoj sam raspra¬ 
vio u posebnoj studiji, da je teologija kao Kristov SITIO u vremenu 
i na ovoj zemlji. To je teologija egzistencije, kršćanske vitalnosti. 
Teologija je »znanost spasenja«. A spasenje treba realizirati danas, 
ovdje, u ovom vremenu i prostoru. Katarina će Mariju nazvati »mamac«, 
te će reći kako ona nosi napisanu istinu o Riječi, o životu, prema tome 
i o životu današnjice, jer ona je dala život svijetu, pa zbog čega ne 
bi dala život i svijetu današnjice? Ako Marija može poslužiti kao primjer 
u malo prije opisanim situacijama, onda znači uposliti Mariju u posao 
duhovnog Spašavanja današnjeg čovjeka. 

Znam, preokupacija »tehničkog čovjeka« ide drugim putem. On voli 
jednostavne ideje, jasne formule, elementarne pojmove, vitalne i efi- 

kasne kategorije. On rado ukazuje na brojeve 4—9 u GetS koji nas 
pozivlju da zbiljnost promatramo egzistencijalno, a u egzistenciji se 
događaju stalne promjene. Bila bi očita jednostranost kada ne Wsmo 
zaustavili jrogled na br. 10. u kojemu se konstatira također da »multa 
non mutantur«. Sto se temelji na Kristu — dakle; osnovni uvjeti spa¬ 
senja — ne podliježe promjenama. Zub vremena ne izjeda ni Marijinu 
nadnaravnu ulogu u poslu spasenja. Marija je u tom poslu suvremena 
jučer kao i danas, danas kao i sutra. Govorim o nadnaravnom poslu 
spasenja. Ako je duhovni svijet iznad nas, ako je nebo »gore visoko«, 
ne znači da je manje zbiljan, stvaran. Pitanje je, recimo radije, u tome 
koliko smo obračunali s onim »homo camalis« i »homo terrenus«, a 
koliko nas prožima onaj viši »homo spiritualis« ili čovjek evanđelja. 


4. Pogibeljni manjak 

Tražeći egzistencijalni oblik mariologije i Marijina štovanja, ne¬ 
mojmo upasti u samodopadno hvalisanje kao da ta preokupacija ide 
potpuno u zaslugu našem \Temenu. Ako rabimo nov izraz, ne znači da 
postavljamo novo pitanje. Uvijek se insistiralo na tome da Marija bude 
uzorom kcakretnog življenja i djelovanja kršćanina, osobito kršćanki. 
Uvijek se iz suspasiteljske uloge Marijine u poslu spasenja protezala 
ta njena uloga na formiranje egzistencijalnog života, na rješavanje egzi¬ 
stencijalnih problema, npr. na problem boli i smrti. 

U čemu je manjak današnjice? Ona kao da ide za lim da zapostavi 
nadnaravnu Marijinu ulogu. A pogibeljno je zatvoriti Mariju u ovozemnu 
egzistencijalnu problematiku. Pogibeljno je zaboraviti da su ovozemna 
i nebeska egzistencija samo dvije faze jedne tc iste egzistencije, egzi¬ 
stencije čovjeka pozvanog na spasenje. Ako dakle s ponosom ističemo 
Marijinu ulogu u spašavanju čovjeka iz njegovih ovozemnih okova, npr. 
u kumainziranjti čovjeka, ne zaboravimo da je Marijina uloga u prvom 
redu nadanaravnog karaktera, a to je; diviniziranje čovjeka. Time i 
njeno štovanje mora biti suobraženo prema toj istini, prema tom njenom 
glavnom pozivu. 

Marijinu ulogu poznamo iz Objave. Do te uloge dolazimo deduktiv- 
nim putem. Prihvaćamo je vjerom. Sto iz toga slijedi? Ako zapostavimo 
njenu prvu, nadnaravnu ulogu u poslu spasenja, ili, ako tu ulogu sta¬ 
vimo na periferiju i u centar postavimo Mariju kao ovozemnu dje¬ 
vojku, kao zaručnicu, kao majku pred teškim životnim situacijama, npr. 
u povodu smrti sina, izvrnuli smo vrednote naglavce. Marija je u prvom 
redu majka Spasiteljeva, suspasiteljica; i majka je Spasiteljeva tjele¬ 
snim, još više duhovnim materinstvom i pristankom na spasenje i 
otkupljenje obavljeno od njena Sina, i zbog toga i danas za nju ostaje 
glavna preokupacija: milosno, aktivno spašavati ljudske duše (LG br. 
55—69). Znači da više naglašavamo spašavanje duša i njenu ulogu maj¬ 
ke Onoga koji je došao spašavati i koji spasava još i danas. 

Ako uočimo ovaj aspekt pitanja, moram reći da je prikaz Marijine 
uloge u poslu spasenja duša, kako ga iznosi npr. Hoianđski katekizam, 
nepotpun. Ta knjiga naglašava horizontalno kršćanstvo i horizontalno 

kršćansko spasenje. U toj se knjizi iznosi kako je Marija prisutna u 
slikama, kako dočaravamo njezin lik u kipovima. Ona je nekako pri¬ 
sutna poviše vremenskih ograda. Bog rado prima molitve što joj se 
upravljaju. Njena prikazivanja svjedok da je uskrsnula, Marija se egzi- 
stencijalizira, govori se u toj knjizi, ako mi živimo duhom Kristovim 
i ako se Mariji utječemo. 

Ne govorim da su ove ideje krive. Govorim da su nepotpune. One 
su formulirane po induktivnoj, zornoj, uiaznoj metodi, a, kako je re¬ 
čeno prije, prvotna je metoda upoznavanja Marije deduktivna, obja¬ 
vljena, i primljena vjerom. Međutim, Toma će reći da se obje metode 
razlikuju kao uzlazak i silazak s obzirom na isto brdo, ili kao polazna 
i dolazna točka istog puta (I CG 3; II, 4; IV 1). Zbog toga rekoh da te 
ideje nisu krive. 

Ali su nepotpune. U njima se ne vidi aktivna, egzistencijalna Ma¬ 
rijina uloga u nadnaravnom spašavanju duša, u rađanju baptizmaJne 
milosti, u sticanju posvetne milosti određenog čovjeka grešnika, u 
darovima koji su ponuđeni sada, ovdje, meni, tebi, njemu, svima. U 
tim riječima nema naglaska na trajnu Marijinu suspasiteljsku ulogu 
aktivne prirode. Marija je u tim riječima više pasivna, skoro i nema 
ideje o njenoj spasavalačkoj ulozi. Kao da se Marija nalazi na istoj 
razini s ostalim svecima, a to je nepotpuno rečeno, možda djelomično 
i krivo. 

Da Ii se danas isti manjak opaža i kod nekih svećenika, ispovjed¬ 
nika i propovjednika? Znam da je induktivna metoda čovjeku bliska. 
Znam da se u Marijinu štovanju ponekad kod vjernika uvuku pretje- 
ranosti, ali pretjeranosti ne opravdavaju da se Marijino štovanje za¬ 
baci ili da se njena istinska uloga spašavanja krnji. Ako .sc i danas 
iznesu koje pretjeranosti o Mariji, zar one opravdavaju crv kontesta- 
cije koji jednostavno lišava mariologiju njena sadržaja kao izvora o 
objavljenoj spoznaji Marije i njene uloge u poslu spasenja. 

Neoprostivo je ako učitelj vjere zanemaruje istinu da je Marija 
i danas — tu, ovdje, sada — s Kristom u spasavalačkoj ulozi, u dije¬ 
ljenju baptizmalne i posvetne milosti i nadnaravnih darova po jedno¬ 
stavnom principu: gdje god je Krist, tu je na svoj način i Marija. 
U ovom trajnom životnom SITIO uvijek ima udjela i Marija. 

Jedan ateist kod nas piše kako je kršćanstvo u krizi jer da je 
uzdrmano akcijom protestanata. »Bultmannov program demitologizira- 
nja kršćanstva«, piše on, »toliko je uzbudio ortodoksnost da je protiv 
njega pisano više nego protiv nekih ateista... To se raspoloženje bori 
za egzistencijalni oblik vjerovanja. Takav način interpretiranja uvijek 
sadrži više probleme čovjeka nego Boga, bliži je antropologiji nego 
teologiji« (B. Bošnjak, RELIGIJA I DRUŠTVO, Zagreb 1969, str. 14). 

Iz ovoga se vidi da se 1 opet nalazimo na pokušaju razdvajanja 
onoga što mora biti združeno i ostati u podređenosti. Kao što je ne¬ 
potpuno, donekle i krivo, zastupati zatvoreni humanizam i zatvorenu 
antropologiju, tj. zatvarati čovječju sudbinu u okove vremena i pro¬ 
stora te mu zatvoriti pogled u transcendenciju, tako je nepotpuno i 
krivo zatvoriti Marijinu ulogu na horizontalno spašavanje čovjeka, na 
pasivno promatranje ili na pasivnu asistenciju Marijinu u poslu spa- 

savanja čovjeka današnjice, u uvjetima njegove današnje egzistencije. 
Marijina spasiteljska uloga funkcionira i danas, jer Marija je po struk¬ 
turalnim zakonima kršćanske egzistencije, kršćanske ontologije zapo¬ 
čete na krštenju, suspasiteljica, sudjeliteljica svih milosnih darova du¬ 
šama. A to ona čini snagom veze Spasitelja s njom kao majkom, nje¬ 
nim svjesnim i dragovoljnim pristajanjem na otkupljenje. 

Kada ovo tvrdim, izgleda mi da tvrdim nešto upravo u prilog istin¬ 
skom, autentičnom humanizmu. Katarina piše kako je Marija primjer 
čovječje veličine, jer da je Bog izveo čudo spasenja uz njenu pomoć 
(PISMO 77; MOLITVA II). Marija je primjer horizontalnog i vertikalnog 
humanizma, otvorenog humanizma. To je humanizam čovječje veličine, 
ali otvoren prema vrednotama duha i milosti. Takav »dgovara dubin¬ 
skim aspiracijama čovječje duše shvaćene u dubinu i u širinu (PP 
br. 42). I kao takav ne može biti zadovoljtui pokušajima horizontalnog 
egzistencijaliziranja Marije i njena štovanja. 


5. Potreba sinteze 

Gdje se sastaju Marijina uloga spašavanja i žarište naše pobožno- 
sti prema Mariji? 

Razumljivo jc da iz metodičkih razloga ili iz didaktičkih motiva 
moramo tretirati induktivnu metodu po njenim zakonima. Međutim, 
separirati ili, još gore, suprotstavljati te dvije metode, pa separirati ili 
suprotstavljati Marijinu ovozemnu ulogu nebeskoj, zemaljsku i naravnu 
nadnaravnoj, ili Mariju kao ženu i majku razdvajati od nje kao duhovne 
majke, može samo dogmatski i moralni situacionizam (Denz 3918—3921; 
Pio XII u izdanju Utz-Groner br. 157). Bez svijeta esencija, bez dogmi, 
nema ni egzistencije, ni prakse, ni pravog kulta, jer i dalje lex credendi 
ostaje lex orandi. 

Sintetizirajmo Marijin GREDO u trajni SITIO, u vrednoti ljubavi. 
Imamo jednu ljubav Boga i bližnjega, vertikalu i horizontalu. Varijanta 
te ljubavi izrečena je u pozivu da ne činiš drugomu što ne bi želio 
da on tebi učini, a da činiš što bi želio da on tebi učini (Mt 22,36; 
Lk 6,31; Mt 22,21). Ljubav u pravednosti, pravednost u ljubavi — to je 
suština Zakona i proroka. Nema ljubavi prema čovjeku ako se zaniječe 
dužna ljubav prema Bogu. A u Bogu su i drugi faktori spasenja, dakle: 
Krist-otkupitelj, Duh-posvetitelj, Marija, Crkva, Kristov namjesnik. Sve 
ih moramo uključiti u svijet esencija i uklopiti u egzistencijalnu pro¬ 
blematiku spašavanja duša, rasta milosti u svakoj duši, ustrajnosti 
svakog i pojedinog čovjeka. 

Zašto se gubi s vida to sintetičko promatranje? Je li tome kriva 
tendencija i pošast sekularizacije i desakralizacije? Može biti. Zbog 
toga je važno da Mariju uvijek ubrajamo u popis drugih faktora spa¬ 
šavanja duša. Nemojmo je zatvarati isključivo u okvire horizontalnog 
humanizma, jer kršćanska je egzistencija prije svega i iznad svega bap- 
tizmalna egzistencija, egzistencija posvetne milosti, života što struji u 
vje^ život. To je, eto, specifičan oblik Marijina kreda, jer je on u 
znaku kršćanske egzistencije. 

Smatram da time ulazimo u bit problema egzlstencijalizacije Mari¬ 
jina štovanja, te da time dodirujemo bitni razlog egzistencijaliziranog 
oblika njena kreda. Kada govorim o štovanju, razumijevam predanost 
Mariji uočavajući njenu ulogu u poslu spasenja. Štovanje je revnost, 
angažiranje, vršenje volje onoga komu se predajemo. A Mariji se pre¬ 
dajemo sudjelujući u njenom trajnom i aktivnom SITIO, u poslu Spa¬ 
šavanja duša svim zakonitim sredstvima: molitva, dobar primjer, apo- 
stolat, pomaganje bližnjega itd. 

Poslužit ću se jednom plodnom idejom sv. Tome. I danas, govori 
nam sv. Toma, u ovaj čas, proslavljeno tijelo Kristovo djeluje spasava- 
lački na svaku dušu i to snagom ujedinjenog božanstva (III P 50,6; 
57,1; 62,5). Milost svakog sakramenta sada i ovdje dolazi preko ljudske 
Kristove naravi. I ta ljudska Kristova narav nekako je i danas esen¬ 
cijalno i egzistencijalno sveobuhvatna (III P 62,5), jer služi kao pre- 
nosno, pomoćno sredstvo da se spasenje primijeni svakoj duši, u dije¬ 
ljenju svake milosti, svih nebeskih darova. 

Gdje je Kristova čovječja narav, tu je neuklonjivo prisutna i Ma¬ 
rija. To je odnos ovisnosti, porijekla, neke uzročnosti, stari bi rekli 
da je to »relatio mutua secundum esse«, realna, zbiljska relacija na 
bazi materinstva. Marijino materinstvo preko ljudske naravi Kristove 
postaje njeno duhovno materinstvo za sve ljude, jer je ona pristala 
na duhovno spasenje i trajno spašavanje svih ljudi. I tako ta dva 
materinstva nisu nego jedno, duhovno je materinstvo kao protegnuće 
njenog tjelesnog materinstva. Tako je Bog htio. To je činjenica. 

Ovdje bih želio upozoriti na mogućnost jednog nesporazuma. U LG 
br, 60. naglašava se kako je Marijin utjecaj na ljude plod Božje volje i 
Kristovih zasluga, ali »non ex aliqua rei necessitate«. Tako je. Marija 
nema antecedentno nikakvo pravo, ne opstoji nikakva nužda da se 
Mariji pripiše suspasiteljska uloga. Ali opstoji konsekventna volja i 
nužda, recimo »ex suppositione«. Pretpostavljajući, dakle, Marijinu ulo¬ 
gu kao majke Spasiteljeve, tj. Krista kao spasitelja i otkupitelja, mo¬ 
žemo govoriti o nekoj slijednoj nuždi, o nekom strukturalnom zakonu 
po kojemu Bog dijeli milosti zaslugama Kristovim, a u taj strukturalni 
zakon ulazi i Marijina uloga. 

Iz gornjih refleksija slijedi, i to naglašavam, da je potrebno otkri¬ 
vati Marijinu ulogu u oblikovanju života kršćana i kršćanki. Čitajmo 
za današnje djevojke volju Božju u Marijinu ponašanju kao djevojke. 
Neka svima svijetli njezin primjer kako se ponašati u pirnom raspolo¬ 
ženju, pod udarcima boli, pred fenomenom smrti, ali nikada ne zabo¬ 
ravimo na ono prvo i glavno: na Mariju zaduženu za spasenje duša! 

Marija je majka Krista kao nadnaravnog spasitelja. Kršćanin nije 
kao takav samo filantrop, on je prije svega »teofilos«. On ima svoj 
stil, svoj životni ritam, smisao, duh evanđelja, duh makarizama s brda 
blaženstava, a sve u znaku one istine o »consortes divinac naturae« (2 
Pet 1,4). I ono današnje Kristovo tijelo, suptilno, agilno, sjajno, ne¬ 
izrecivo, uvijek je dio Marijina tijela. Pa kao što je povijesna istina 
da »per feminam vita«, tako je istina da »per Mariam vita gratiae«, 
jer je rodila Krista, najveću milost. Tako i danas preko Marije dolazi 
struja milosnog spasenja na svaku dušu, u svim vremenskim i drugim 
razlikama. 

Egzistencijalizirati Marijin CREDO, egzistencijalizirati njeno što¬ 
vanje, ne znači samo slijediti primjer Kristov, moramo reći da treba 
slijediti i Marijin primjer. Kristonomijski moral za kršćanina postaje 
marijonomijski. Nije moguće usvojiti duh Kristov, a ne usvojiti Ma¬ 
rijin duh, jer je on s Kristovim najuže povezan. Uloga spašavanja svih 
faktora povezuje ih u zajednički SITIO. I nije dovoljno reći da molitve 
upravljene Mariji pred Božjim licem najviše vrijede, ne. suživljavanje 
kršćana s Marijom mora biti u znaku prenošenja Marije u život, u pri¬ 
manje nadnaravnih darova od Boga, jer je Marija suspasiteljica i su- 
đjeliteljica svih milosti. To je kršćanski realizam. 

Nikakvo čudo što Pavao VI u »CREDO Božjega naroda« od 29. VI 
1968. poslije trinitarnog, kristološkog i pneumatološkog odsjeka govori o 
Marijinoj ulozi u poslu spasenja. Govori o njenim povlasticama, i 
od nas traži da tu istinu postavimo u temelje svoje vjere. A spašavanje 
trajno funkcionira. I Marija je trajno tu snagom sveobuhvatnog FIAT 
na materinstvo Spasitelja, koji ostaje uvijek takvim. Marija ostaje 
duhovna majka svih ljudi dok bude trebalo Spašavali i posljednju dušu, 
dok čovječanstvo ne bude predano Onomu koji je Kristu sve predao, 
do kraja vjekova (I Kor 15,25—28). 


<5. Nek« zaključne refleksije 

Obožavatelju tehnike možemo prišapnuti da je milost Božja i pi¬ 
tanje spasa duše doista posao samo za duhovno angažirane. Glas je 
spasavalačke milosti jedva čujan (Iv 3,8). Međutim, povijest svetih duša 
svjedoči i danas da je to ^s oštriji od svakog mača i da prodire 
do dna duše te obnavlja lice zemlje (Heb 4,12—14; Ps 103,30). Plodnost 
je tih duša za čovječanstvo očita. Možda nije maksimalna? Te su duše 
svjesne svoje ograničenosti. Da li im drugi smetaju u njihovu poslu 
duhovne preobrazbe svijeta? 

Supematuralistima koji se boje da naglaskom na egzistencijalni 
oblik Marijina kreda dolazi u pitanje vjernost palingenezi otkupljenja 
odgovaram da milosni red ulazi u tovjeka pojedinačno, te da je Krist 
umro za svakog čovjeka, pa i za čovjeka d^ašnjice. Bila bi uvreda i 
Kristu i Mariji kad bismo tog čovjek oteli aktivnom milosnom utje¬ 
caju. Tim bismo postupkom zanijekali vrijednost Evanđelja. Zaustavili 
bismo tok spasenja. Spriječili kolanje plodova muke Kristove. Pra¬ 
vilno štovanje Marije traži priznanje njenog udjela u trajnom funkcio¬ 
niranju onoga SITIO. 

Nije dovoljno ograničiti štovanje Marije u okvir njene preokupa¬ 
cije za ovozemni životni misterij. Nije dovoljno ograničiti njen prodor 
u egzistenciju na njenu pasivnu ulogu, kao da je ona neka vrst pri- 
javnog ureda bez sudjelovanja u vlasti dijeljenja milosti i razvoja 
povijesti spasenja. 

Zar se posao spasenja dorekao? Ne. Spasenje je i osobni posao 
pojedinca. Ono se nastavlja. Marija je u tom poslu prisutna svojom 
aktivnom ulogom podređenog upravljanja, dijeljenja milosti, a ne samo 
kao pasivni promatrač. 

Svaki kršćanin i kršćanka moraju nastaviti djelo Spašavanja duša 
po primjeru Marijinu. Eva i njene sljedbenice nose smrt, Marija i 
njene sljedbenice nose život (LG br. 56), život milosti. Krštenjem svaka 
Marijina štovateljica preuzima na sebe obvezu milosnog apostolata, spa¬ 
šavanja duša. To je nešto više nego ovozemna briga za čovjeka, to je 
apostolat građanstva svetih i Božjeg ukućanstva, sudioništva u Božjoj 
naravi, trajnog boravišta Trojstva (Ef 2,19; 2 Pt 1,4; Iv 14,23). Marijini 
štovatelji neka je oponašaju u njenoj službj »ancillae«, u službi pomi¬ 
renja ili u njenoj poslaničkoj službi (2 Kor 5,19) kod Boga. 

Ne vrijedi izreka: prije čovjek pa kršćanin, nego: uvijek čovjek 
i uvijek kršćanin. U marijanskoj pedagogiji dvije su stvari glavne: 
s jedne strane je potrebno da se štovanje Marije odvija u znaku 
aktivne ljubavi prema bližnjemu, a s druge strane i u isto vrijeme 
treba gojiti milosni život i vršiti apostolat duhovne naravi. Kada ti 
donosiš Boga bližnjemu, Marija je tu s tobom, u bližnjemu, jer preko 
nje se na svoj način odvija taj proces pobožanstvenjenja. »A Deo in 
Christum, a Christo in Virginem, a Virgine in nos.« U dijeljenju plo¬ 
dova spasenja Bog nekako poštuje onaj ius maternum bi. Djevice, 
majke Spasiteljeve. 

Ponosimo se ovom naukom. 2ivotnim štovanjem Marije, tj. kršćan¬ 
skim autentičnim životom svaki kršćanin sudjeluje u humanizaciji 
čovjeka. Kršćanska specifična egzistencija je trajna, i poslije smrti. 
To je milosna egzistencija. Preko milosti i kršćanskih kreposti čovjek 
se nekako divinizira. Tako kršćanska egzistencija prima svoju speci¬ 
fičnu notu, jer bogooblično djelovanje izvire iz bogoobiičnog života. 
Bez tog aspekta Marijin GREDO i cgzistencijalizacija Marijina štovanja 
ostala bi samo u horinzontali, a to nije dovoljno. 

Ako govorimo o izravnom bogoštovlju, i danas se, bez sumnje, 
pogdjegdje pojave neke pretjeranosti, odnosno praznovjerja. Na nama 
je da pretjeranosti ispravljamo. Ali spomenimo i modeme ikonoklaste, 
koji po crkvama ne trpe Marijine slike ni kipove. A ipak, slike se i 
kipovi slažu s aspiracijama ljudske duše. Crkva ih želi. Vjernici ih 
rado primaju. Teologija ih odobrava. Istina, unutarnji su čini pobožno- 
sti važniji, ali zajedno s vanjskima izražavaju cjelovito čovjeka, koji 
je uvijek psihosomatsku jedinstvo, sastavljen od duše i tijela, pa mu i 
tijelo traži hranu, npr. vizualnost (slike i kipovi). 

Dakle, egzistencijalni oblik Marijina kreda i egzistencijalizacija Ma¬ 
rijina štovanja uključuju prijenos Marije u ovozemnu egzistenciju, ali 
ne samo kao djevojke i majke ili zaručnice i žene. nego više kao 
suspasiteljice. Kao takva svima nam upućuje poziv na spasiteljsku 
službu. Egzistencijalni oblik Marijina štovanja je humanizacija čovje¬ 
ka, odnosno kreposno djelovanje, ali nadasve ta egzistencijalizacija 
traži divinizaciju i bogooblično djelovanje. Sve to u znaku svete lju¬ 
bavi, poslušne ljubavi. Ova nije prava ako je prema Bogu, a ne prema 
čovjeku, niti ako je prema čovjeku a ne prema Bogu. 

Christus heri et hodie, ipse et in saecula (Hebr 13,8) — Maria 
heri et hodie, ipsa et in saecula! 

SUMMARIUM 


Moš hodie de existentia!i forma credendi Ioqui invaluit. Auctor quaestio- 
nem ad Mariam in opere salutis transferi. Vult, utique, ut Mariae exennplum 
semper in hac mortali existentia menti praeluceat hominum. Certus est de 
intercessione Mariae continua quoad nos. At minime sufficit existentiam 
christiani considerare sub angulo existentiae relativae in hoc mundo. et 
forsan nonnisi materialiter. Existentia christiana est ante omnia illa bap- 
tismalis, gratiae ac deiformis operationis seu sub influxu virtutum infusa- 
rum. Ouid inde? Verum quidem est Mariae infliKum in hominum salutem 
non ex a!iqua rei necessitate provenire. ut loquitur LG num. 60, at ex sup- 
positione seu ex consequenti loqui fas est dc aliqua lege, tege structurali 
oeconomiae salutis. Mariaenim matemum ius In Filium habet. Ex humani- 
tate Christi hodie in homines provenit salu.s, et ubi Christi humanitas ibi 
aliquo modo semper Maria. Hine coneludes non ticere Mariam solum uti 
spectatricem in evolutione existentiali nmterii salutis considerare sed acti- 
vas lili partes tribuere. est enim mater Salvatoris, unde et ipsa cosalvatrix, 
corredemptrix ex codispensatrix gratiarum. 


211 



